Document ID: 32004D0567

NÕUKOGU OTSUS 2004/567/JSK,
26. juuli 2004,
millega muudetakse otsust 2000/820/JSK, millega luuakse Euroopa politseikolledž (CEPOL)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artikli 30 lõike 1 punkti c ja artikli 34 lõike 2 punkti c,
võttes arvesse Ühendkuningriigi algatust, (1)
võttes arvesse Euroopa Parlamendi arvamust, (2)
ning arvestades järgmist:
(1)
Otsusega 2004/97/EÜ, Euratom (3) leppisid liikmesriikide esindajad 13.detsembril 2003 riigipeade ja valitsusjuhtide tasandil toimunud kohtumisel kokku teatavate Euroopa Liidu ametite ja asutuste, sealhulgas Euroopa politseikolledži (CEPOL) asukoha.
(2)
Nimetatud kokkulepe tuleb inkorporeerida otsusesse 2000/820/JSK, (4)
ON VASTU VÕTNUD JÄRGMISE OTSUSE:
Artikkel 1
Otsust 2000/820/JSK muudetakse järgmiselt.
1)
Artikli 1 lõige 1 asendatakse järgmisega:
“1. Luuakse Euroopa politseikolledž (CEPOL). Selle asukoht on Ühendkuningriigis, Bramshillis.”
2)
Artikli 4 lõige 1 asendatakse järgmisega:
“1. Juhatus moodustab alalise sekretariaadi, kes abistab CEPOLit haldusülesannete täitmisel, mis on vajalikud kolledži tegutsemiseks, aastaprogrammi rakendamiseks ja vajaduse korral täiendavate programmide ja algatuste rakendamiseks. Sekretariaadi asukoht on Bramshillis.
Vajalikud kokkulepped, mis käsitlevad CEPOLile Ühendkuningriigis antavaid ruume ja Ühendkuningriigi poolt pakutavaid võimalusi ning Ühendkuningriigis CEPOLi organite, haldusdirektori, töötajate ja nende perekonnaliikmete suhtes kohaldatavaid erireegleid, sätestatakse CEPOLi ja Ühendkuningriigi vahelises peakorterit käsitlevas kokkuleppes, mis sõlmitakse pärast juhatuse ühehäälse heakskiidu saamist.”
Artikkel 2
Käesolev otsus jõustub avaldamisele järgneval päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 26. juuli 2004

Labels: 10
0
15